text: TB fekk eina ringa byrjan, tveir dystir og null stig, men síðani hevur felagið ikki verið fyri tapið. Hetta tykist eisini, at hava havt eina sera jaliga ávirkan á felagið sum heild og fólk rundan um TB tykjast jaliga yvirraskaði.
text: #000000
text: TB hevur nú leikt átta dystir í Effodeildini og hava 10 stig. Í Hesum átta dystunum hevur tað eydnast felagnum at skjóta 9 mál, meðan 12 eru farin inn í skeiva endanum.
text: #000001
text: Líta vit aftur á kappingina síðsta ár, tá eisini átta leikumfør vóru leikt, so var støðan ikki so nógv øðrvísi. TB hevði tá 9 stig, 7 mál skotin og 11 farin inn. Altso høvdu vit eitt stig minni í fjør, umframt at vit høvdu skotið tvey mál færri, tó latið eitt færri inn.
text: #000002
text: Tað, at vit hava skotið fleiri mál í ár, higartil, er sera jaligt, tí nógv varð tosa um, at tað fór at gerast trupult at fáa mál í hesum kappingarárinum, tá teir flestu av okkara málskjúttum fóru frá felagnum. Bojan Timic, Gilli Sørensen, Dimitrije Jankovic, Igor Grkajac og so eisini Milan Kuljic fóru aðrar leiðir og tí vóru nógvar røddir frammi og tosaðu um, at tað fór at gerast eitt soltið ár við málum hjá okkum svørt-hvítu – higartil hevur TB tó skotið fleiri mál enn sama tíðspunkt í fjør.
text: #000003
text: Álitið í ár hevur í stóran mun verið lagt á blaðunga Poul Ingason, sum í fjør ikki leikti so nógvar dystir, og tó, hann spældi knappar 1.000 minuttir og fekk í alt 2 mál.
text: #000004
text: Í ár hevur hann longu skotið fýra mál eftir hesum átta leikumførunum. Hansara miðaltal fyri mál pr dyst er sostatt 0,57. Í fjør var tað samanlagt 0,08. So hóast hansara unga aldur, so hevur hann sanniliga lofta kjansinum og hevur sannført allar TB fjepparar, at hann er lívshamrandi farligur frammanfyri málinum!
text: #000005
text: Poul liggur samstundis eisini á einum deildum triðja plássið í kappingini um at gerast ársins málskjútti í Effodeildini í ár.
text: #000006
text: Umframt at Poul Ingason hevur tikið av kjansinum í álopinum, so hevur TB styrk seg sera skilagott og hevur fingið nakrar kvalitetsleikarar í inn í hópin. Babacar, Ndende og Nicky, sum allir hava prógvað sítt virði í okkara litum.
text: #000007
text: Babacar byrjaði at spæla í høgra bakkinum, men bleiv fluttur inn í miðverjuna at leika saman við Óla, hetta hevur rættuliga víst seg at gerast ein skilagóð avgerð av venjara Hans Fróða Hansen. Ndende hevur leikt nakrar góðar dystir, serliga í seinastuni, har hann millum annað var ein sera umráðandi brikkur í sigrinum móti Víkingi.
text: #000008
text: Nicky hevur eisini verið ein støðug hóttan frameftir hjá okkum og hevur við sínum teknikki eitt sindur av tí, sum fólk eisini roknaði við at TB fór at sakna, tá bæði Bojan og Gilli fóru aðrar leiðir. Nicky legði millum annað upp til sigursmálið hjá Poul í 1-0 sigrinum móti Víkingi – heldur hetta samstarv áfram, so verður talan um eitt sera spennandi samstarv millum krútsterka Poul og tekniska Nicky.
text: #000009
text: Rógvi Joensen, sum er eitt av stóru talentunum í felagnum, hevur fingið størri ábyrgd í ár, av tí at venjarin hevur valt at seta unga froðbingin sum liðskipara. Rógvi hevur yvirtiki liðskiparaheiðurin frá legenduni Óla Johannesen og uttan iva er talan um ein stóran arv at lyfta, men higartil hevur Rógvi staðið seg sera væl.
text: #000010
text: Hann hevur eisini gjørt tað sum skuldi til, hann gekk á odda og var ein av málskjúttunum móti EB/Streymi, tá TB enn eina ferð megnaði at fáa stig heim við sær frá Margáir.
text: #000011
text: Hans Fróði Hansen var longu knýttur at felagnum í fjør, tó sum hjálparvenjari, men sum skilst so fekk hann størri og størri ábyrgd sum árið leið. Nú er hann so settur, sum høvuðsvenjari fyri besta liðnum hjá TB, sum hann higartil hevur fingið at leika góðan fótbólt og eisini hevur fingið umskúla onkrar leikarar og ikki minst fingið nakrar av ungu drongjunum við inn í hópin.
text: #000012
text: Teitur Olsen er ein av teimum ungu, sum hevur bitið seg fastan í bakketuni, har hann byrjaði í miðverjuni saman við Óla, men síðani hevur venjarin býtt Teitur og Babacar og hevur hetta eydnast sera væl. Teitur Justinussen hevur Hans Fróði valt at seta á vinstra bakkinum, áður hevur Teitur verið at sæð á teimum offensivu plássunum, men sum vit skilja, so hevur hann í ungdómsdeildini leikt í verjuni.
text: #000013
text: Hóast TB sum heild hava staðið seg væl, so heldur venjarin, at tað kundi verið uppaftur betur – hetta kom fram í samband við teir spurningar, ið vit her á heimasíðuni settu venjaranum. Hann segði millum annað soleiðis, tá hann var spurdur um hann var nøgdur við gongdina higartil:
text: #000015
text: Spennandi verður tí at síggja TB leika framyvir, tí spælið er rættuliga spennandi. Eftir teir tveir fyrstu ósigrarnar á útivølli í Klaksvíkini og vesturi í Vágunum, bleiv ein meira varin leistur lagdur og síðani komu tey fyrstu stigini í hølvdar. Eftir at hava fingið stabiliserað verjupartin hevur tað eisini víst seg, at tað offensiva er farið at rigga betur og betur.
text: #000017
text: Næsta vikuskiftið verður ein trupul dystur, tá vit fara norður at vitja HB í Gundadali, men HB skal als ikki tryggja sær bitan áðrenn hann er svølgdur, tí TB hevur ikki verið fyri ósigri seinastu 6 dystirnir. Eftir hetta er tíðin komin at fáa revansju móti bæði KÍ og 07 Vestur, sum koma suður til okkum ávikavist 20. og 26. mai.
text: #000018
text: Tað er onki at ivast í, at okkara sigrar skulu koma, tá vit taka í móti mótstøðuliðnum við Stórá, men sanniliga skulu vit eisini royna okkum á útivølli. Eitt nú er tað sera umráðandi at fáa øll resterandi stig móti AB og 07 Vestur í skjáttuna, tí so sær gott út, hvussu so er í niðurflytingarstríðnum. Hvat tað kann føra til uppeftir má bert tíðin vísa, men við hesum forminum, sum TB hevur í løtuni, so kann alt lata seg gera.
text: #000019